**Тэма: Склад. Падзел слоў на склады.**

**Мэты:** устанавіць адпаведнасць паміж паняццем “слог” у рускай мове і “склад” у беларускай мове, вучыць падзяляць словы на склады, вызначаць колькацсь і паслядоўнасць складоў у словах; развіваць фанематычны слых; узбагачаць слоўнікавы запас навучэнцаў назвамі зімовых з’яў прыроды; выхоўваць клапатлівыя адносіны да птушак.

**Ход урока**

**1. Арганізацыйны момант**

* Празвінеў званок і зноў  
  У клас пазваў маіх сяброў.  
  Будзем дружна працаваць,  
  Будзем веды набываць.

**2. Праверка дамашняга задання**- Прачытайце верш. Растлумачце правапіс літар, якія ўставілі.

**3. Моўная размінка**- Сёння раніцай я знайшла канверт, а ў ім незвычайнае пісьмо. Паглядзіце, можа вы здагадаецеся, хто яго напісаў?

- Пра што пісалі птушкі? Ці лёгка ім зімаваць?  
- Якія з гэтых птушак жывуць у нашым краі і зімой?  
- Прачытайце скорагаворку некалькі разоў. Вызначце колькасць галосных гукаў у выдзеленых словах. Падзяліце гэтыя словы на склады.  
Грэюць ***лапкі снегіры*** ў ***рабінавай зары***.

**4. Хвілінка чыстапісання  
*Зз зз зв зі за  
Завіруха зіма завея***  
- Вызначце колькасць літар і гукаў у словах. Колькі ў словах галосных гукаў? Колькі складоў?

**5. Знаёмства з тэмай урока**- Хто ўжо здагадаўся, якая тэма нашага ўрока?  
- Правільна, Сёння мы будзем працаваць над тэмай “Склад. Падзел слоў на склады.” Мы будзем вучыцца падзяляць словы на склады, вызначаць колькасць і паслядоўнасць складоў у словах.

**6. Першаснае ўспрыманне новай тэмы**  
- З чаго складаецца наша мова?  
- З чаго складаецца сказ?  
- З чаго складаюцца словы?  
- Успомніце з урокаў рускай мовы, на што можна падзяліць словы. Як па-беларуску называецца “слог”?  
- Як даведацца, колькі ў слове складоў? (Колькі галосных, столькі і складоў)

**Калектыўная работа па падручніку.  
*Практыкаванне 145, с. 73.***- Прачытайце, вымавіце словы па складах. Колькі ў кожным слове складоў? Як вы пра гэта даведаліся? Спішыце словы, падзяляючы іх на склады.

**Работа з правілам.**Настаўнік чытае правіла.  
- Як даведацца, колькі ў слове складоў?  
Дзеці перачытваюць правіла самастойна.  
**Фізкультхвілінка.**

**7. Засваенне новых ведаў**  
***Практыкаванне 146, с. 74. Каменціраванае пісьмо.***- Дапоўніце словы неабходнымі складамі. Запішыце словы.  
- Ці можа ў склад уваходзіць толькі адзін гук? (Складам можа быць адзін галосны гук: а-рэх.)

**Работа са слоўнікавым словам.**Сцюжа – моцны холад, мароз.  
- Калі бывае сцюжа? (Адказы дзяцей.) Паслухайце прыказку, чаму так гавораць?  
Люты сцюжамі лютуе – ад вясны снягі вартуе.  
- Вымавіце слова “сцюжа” па складам.

**Самастойная работа.  
*Практыкаванне 147, с. 74.***- Прачытайце верш. Вымавіце словы першага сказа па складах. Выпішыце з першага сказала словы з двух складоў. Падкрэсліце літары, якія абазначаюць галосныя гукі.  
- Паслухайце верш.  
- А пра што нельга забываць, калі мы зробім кармушку? Так, класці ежу кожны дзень. Бо, напрыклад, птушка пралятае ў дзень 30 кіламетраў, каб знайсці яду. Зіма – вельмі цяжкі перыяд для пярнатых, не трэба забывацца пра гэта.

**8. Замацаванне  
*Практыкаванне 148, с. 75.***- Паслухайце тэкст.  
- За што сінічка падзякала людзям? Як яна гэта зрабіла? Растлумачце прыказку: “**Пакармі птушак зімой, яны адплацяць табе вясной**”. Як вы разумееце сэнс? (Трэба зімой падкормліваць птушак, такім чынам мы дапаможам ім перанесці холад і зіму, і яны не памруць. З прыходам вясны птушкі будуць спяваць і радаваць нас, а таксама знішчаць шкоднікаў.)

**Развіццё маўлення.**- Прачытайце сказ. Дапоўніце яго слоўнікавым словам. Запішыце сказ. Падкрэсліце ў словах літары, якія абазначаюць галосныя гукі. Абазначце лічбамі над словамі колькасць складоў.  
***Практыкаванне 149, с. 76.***  
- Калі прылятаюць да нас снегіры? (Адказы дзяцей.)  
- Памяняйце месцамі склады і назавіце зімовыя месяцы. Чаму яны так называюцца. Запішыце назвы зімовых месяцаў. Колькі ў кожным слове складоў, гукаў, літар?

**Работа ў групах.**  
(Кожная група выбірае сабе назву зімовага месяца.)  
***1 група “Снежань”***  
- Прачытайце верш. Выпішыце назвы птушак. Абазначце лічбамі над словамі колькасць складоў.  
  
***2 група “Студзень”***  
- Запішыце сказы. Устаўце патрэбныя назвы месяцаў. Падзяліце іх на склады.

**9. Этап інфарміравання аб дамашнім заданні  
*Практыкаванне 150, с. 76.***  
Прачытайце скорагаворку. Запішыце, устаўляючы патрэбныя літары. Падкрэсліце ў выдзеленых словах літары, якія абазначаюць галосныя гукі. Зверху над гэтымі словамі лічбай напішыце колькасць складоў. Правіла с. 74.

**10. Падвядзенне вынікаў урока. Рэфлексія. Ацэньванне**  
- Над якой тэмай урока мы працавалі?  
- Чаму мы навучыліся на гэтым уроку?  
- З чаго складаюцца словы? Як даведацца, колькі ў слове складоў? Ці можа ў склад уваходзіць толькі адзін гук?  
- З дапамогай гкал ацаніце сваю працу па ўроку.  
- У вас на парце ў кожнага ляжаць птушачкі. Калі на ўроку вам было цікава і добра, пасадзіце сваю птушку на хмарку як мага вышэй да нябёс, а калі было цяжка і штосьці не атрымоўвалася – пасадзіце птушачку ўнізе!  
- Заканчваючы наш урок, хачу вам пачытаць верш.